**บทที่ 1**

**กรอบแนวคิดการทำแผนปฏิบัติราชการ มหาวิทยาลัยราชภัฏราชนครินทร์**

**ระยะ 5 ปี พ.ศ. 2564-2568 (ทบทวนปี พ.ศ. 2567-2570)**

**1. ประวัติความเป็นมาของมหาวิทยาลัยราชภัฏราชนครินทร์**

มหาวิทยาลัยราชภัฏราชนครินทร์มีสถานที่ปฏิบัติงานดั้งเดิมตั้งแต่เริ่มก่อตั้งอยู่ในอำเภอเมืองฉะเชิงเทราใกล้วัดโสธรวรารามวรวิหารสถานที่ประดิษฐานหลวงพ่อพุทธโสธรและกองพันทหารช่างที่ 2 (ค่ายศรีโสธร) มีสถานที่ปฏิบัติงานแยกกันเป็น 3 แห่งคือ

**แห่งแรก**ตั้งอยู่ ณ เลขที่ 422 ถนนมรุพงษ์ ตำบลหน้าเมือง อำเภอเมือง จังหวัดฉะเชิงเทรา24000 บนเนื้อที่ 43 ไร่เศษเป็นที่ตั้งของสำนักงานอาคารเรียนอาคารปฏิบัติการและอาคารที่ทำการต่าง ๆ

**แห่งที่สอง**ตั้งอยู่ ณ เลขที่ 40 ถนนศรีโสธรตัดใหม่ ตำบลหน้าเมือง อำเภอเมือง จังหวัดฉะเชิงเทรา 24000 มีพื้นที่ประมาณ 17 ไร่เป็นพื้นที่ซึ่งได้รับบริจาคและจัดซื้อเพิ่มเติมเพื่อใช้ในการจัดการเรียนการสอนของโปรแกรมวิชาเกษตรศาสตร์ปัจจุบันได้เปลี่ยนมาใช้ในการจัดการเรียนการสอนของโปรแกรมวิชาดนตรีและเป็นบริเวณที่พักอาศัยของข้าราชการพนักงานของมหาวิทยาลัย

**แห่งที่สาม**ตั้งอยู่ ณ เลขที่ 6 หมู่ 4 ตำบลหัวไทร อำเภอบางคล้า จังหวัดฉะเชิงเทรา 24110 มีพื้นที่ประมาณ 500 ไร่เป็นที่สาธารณประโยชน์ซึ่งกระทรวงมหาดไทยอนุมัติให้ใช้เป็นที่ตั้งของมหาวิทยาลัยฯเมื่อวันที่ 19 กรกฎาคม พ.ศ. 2539

สถานที่แห่งแรกนี้เดิมเป็นที่ตั้งของโรงเรียนฝึกหัดครูกสิกรรมชายซึ่งต่อมาเมื่อโรงเรียนย้ายไปตั้งใหม่ที่จังหวัดปราจีนบุรีทางราชการจึงได้ขยายสถานที่เดิมให้กว้างขึ้นโดยขอที่ดินจากทางการทหารและจัดซื้อเพิ่มเติมสร้างหอนอนและเรือนพักครูแล้วย้ายนักเรียนสตรีแผนกฝึกหัดครูซึ่งเรียนรวมอยู่กับนักเรียนสตรีประจำจังหวัดฉะเชิงเทรา “ดัดดรุณี” มาเรียนแทนในปี พ.ศ. 2483 โดยใช้ชื่อโรงเรียนว่า **“โรงเรียนฝึกหัดครูประกาศนียบัตรจังหวัด”** เปิดสอนหลักสูตรครูประกาศนียบัตรจังหวัด (ครู ว.) จึงถือได้ว่ามหาวิทยาลัยราชภัฏราชนครินทร์ได้ถือกำเนิดในปี พ.ศ. 2483 จากนั้นก็ได้พัฒนาเปลี่ยนแปลงมาโดยลำดับกล่าวคือ

พ.ศ. 2485 ได้เปิดสอนหลักสูตรครูประชาบาล (ป.ป.) และเปลี่ยนชื่อเป็น **“โรงเรียนสตรีฝึกหัดครูฉะเชิงเทรา”** แต่ต่อมาได้ตัดหลักสูตรครูประชาบาลและหลักสูตรครูประกาศนียบัตรจังหวัดออกปีละชั้นจนหมดในปี พ.ศ. 2491 และ พ.ศ. 2495 ตามลำดับ

พ.ศ. 2493 เปิดสอนหลักสูตรครูมูลและในปี พ.ศ. 2494 เปิดสอนหลักสูตรฝึกหัดครูประถม(ป.ป.) ซึ่งเป็นการเปิดสอนนักเรียนฝึกหัดครูป.ป. หญิงเป็นครั้งแรกในส่วนภูมิภาคของไทย

ในระยะนี้เองที่กระทรวงศึกษาธิการได้กำหนดให้จังหวัดฉะเชิงเทราเป็นสถานที่ทดลองปรับปรุงส่งเสริมการศึกษาโดยความร่วมมือขององค์การระหว่างประเทศหลายองค์การได้แก่องค์การอาหารและเกษตรแห่งสหประชาชาติ (FAO) องค์การบริหารความร่วมมือระหว่างประเทศแห่งอนามัยโลก (WHO) องค์การบริหารความร่วมมือระหว่างประเทศแห่งสหรัฐอเมริกา(USOM)มีชาวต่างประเทศเข้ามาดำเนินงานในโครงการนี้จากหลายชาติคืออังกฤษสหรัฐอเมริกาเดนมาร์กนอร์เวย์สวีเดนออสเตรเลีย นิวซีแลนด์แคนาดาอินเดียศรีลังกาและญี่ปุ่นในการนี้ทางโรงเรียนฝึกหัดครูฉะเชิงเทราได้ให้ความร่วมมือ

กับโครงการระหว่างประเทศโดยจัดสถานที่ไว้ส่วนหนึ่งสำหรับให้โรงเรียนต่าง ๆ ใช้เป็นสถานที่ประชุมการสาธิตการสอนโดยผู้เชี่ยวชาญจากประเทศไทยและต่างประเทศ พ.ศ. 2498 มีการเปลี่ยนแปลงหลักสูตรโดยใช้หลักสูตรประกาศนียบัตรวิชาการศึกษา (ป.กศ.) แทนหลักสูตร ป.ป. โดยรับนักเรียนชายเข้าเรียนด้วยจึงเปลี่ยนชื่อจากโรงเรียนสตรีฝึกหัดครูฉะเชิงเทราเป็น **“โรงเรียนฝึกหัดครูฉะเชิงเทรา”** สังกัดกรมการฝึกหัดครู

ตลอดเวลาที่ผ่านมาโรงเรียนฝึกหัดครูฉะเชิงเทราได้มีการพัฒนาอย่างต่อเนื่อง ทั้งด้านอาคารสถานที่และด้านการเรียนการสอนโดยได้รับการช่วยเหลือจากองค์การปรับปรุงส่งเสริมการศึกษาและองค์การ ยูนิเซฟ (UNICEF) และได้มีโครงการฝึกหัดครูชนบทขึ้นในระยะนี้ด้วย

ต่อมาเมื่อวันที่ 1 ตุลาคม พ.ศ. 2513 โรงเรียนฝึกหัดครูฉะเชิงเทราได้รับการสถาปนาเป็น**“วิทยาลัยครูฉะเชิงเทรา”** เปิดสอนถึงระดับประกาศนียบัตรวิชาการศึกษาชั้นสูง (ป.กศ.สูง)ทั้งนักศึกษาภาคปกติและภาคค่ำ (Twilight) ในด้านอาคารสถานที่ได้มีการก่อสร้างอาคารคอนกรีตเสริมเหล็กแทนอาคารเรียนไม้ที่มีอยู่แต่เดิมและมีอาคารอื่น ๆ เพิ่มขึ้นตามลำดับ

พ.ศ. 2518 ได้มีการประกาศใช้พระราชบัญญัติวิทยาลัยครู พ.ศ. 2518 วิทยาลัยครูฉะเชิงเทรา จึงได้รับการยกฐานะตามพระราชบัญญัติให้ผลิตครูได้ถึงระดับปริญญาตรีและให้มีภารกิจอื่น ๆ คือการค้นคว้าวิจัยทำนุบำรุงศาสนาและศิลปวัฒนธรรมการส่งเสริมวิทยฐานะครูและการอบรมครูประจำการ จึงได้มีโครงการอบรมครูประจำการ (อ.ค.ป.) ขึ้นโดยได้เปิดสอนตั้งแต่ปี พ.ศ. 2522 จนถึง พ.ศ. 2530

ในปี พ.ศ. 2527 มีการประกาศใช้พระราชบัญญัติวิทยาลัยครู (ฉบับที่ 2) และให้วิทยาลัยครู เปิดสอนสาขาวิชาต่าง ๆ ถึงระดับปริญญาตรีได้วิทยาลัยครูฉะเชิงเทราจึงเปิดสอนระดับปริญญาตรี ในสาขาวิชาการศึกษา (ค.บ.) สาขาวิชาวิทยาศาสตร์ (วท.บ.) สาขาวิชาศิลปศาสตร์ (ศศ.บ.) ทั้งนักศึกษาภาคปกติและนักศึกษาตามโครงการจัดการศึกษาสำหรับบุคลากรประจำการ (กศ.บป.) ในวันเสาร์-อาทิตย์

วันที่ 14 กุมภาพันธ์ พ.ศ. 2535 กรมการฝึกหัดครูได้รับพระมหากรุณาธิคุณจากพระบาทสมเด็จ-พระเจ้าอยู่หัวพระราชทานนามวิทยาลัยครูว่า**“สถาบันราชภัฏ”**ตราเป็นพระราชบัญญัติสถาบันราชภัฏเมื่อวันที่ 19 มกราคม พ.ศ. 2538 และประกาศในราชกิจจานุเบกษาฉบับกฤษฎีกาเล่ม 112 ตอนที่ 4 ก วันที่ 24 มกราคม พ.ศ. 2538 วิทยาลัยครูฉะเชิงเทราจึงเปลี่ยนชื่อเป็น **“สถาบันราชภัฏฉะเชิงเทรา”**

ต่อมาในปี พ.ศ. 2539 กรมที่ดินกระทรวงมหาดไทยได้อนุมัติให้ใช้ที่ดินสาธารณประโยชน์ บริเวณหนองกระเดือยหมู่ 4 ตำบลหัวไทรอำเภอบางคล้าจังหวัดฉะเชิงเทราเป็นที่ตั้งสถาบันราชภัฏฉะเชิงเทราศูนย์บางคล้าตามหนังสือที่มท 0618/11964 ลงวันที่ 18 กรกฎาคม พ.ศ. 2539 และในปี พ.ศ. 2541 สมเด็จพระเจ้าพี่นางเธอเจ้าฟ้ากัลยาณิวัฒนากรมหลวงนราธิวาสราชนครินทร์ ได้ประทานนามสถาบัน ราชภัฏว่า**“สถาบันราชภัฏราชนครินทร์”** สำนักเลขาธิการนายกรัฐมนตรีได้นำร่างพระราชกฤษฎีกาเปลี่ยนชื่อขึ้นทูลเกล้าฯถวายพระบาทสมเด็จพระเจ้าอยู่หัวทรงลงพระปรมาภิไธยประกาศใช้เป็นกฎหมายตามความในราชกิจจานุเบกษาฉบับกฤษฎีกาเล่ม 115 ตอนที่ 72 ก เมื่อวันที่ 13 ตุลาคม พ.ศ. 2541 สถาบันราชภัฏฉะเชิงเทราจึงเปลี่ยนชื่อเป็น**“สถาบันราชภัฏราชนครินทร์”**

พ.ศ. 2547 พระบาทสมเด็จพระเจ้าอยู่หัวทรงพระกรุณาโปรดเกล้าฯ พระราชทานพระราชบัญญัติมหาวิทยาลัยราชภัฏ พ.ศ. 2547 ประกาศในราชกิจจานุเบกษาเล่มที่ 121 ตอนพิเศษ 23 ก. ลงวันที่ 14 มิถุนายน พ.ศ. 2547 ทำให้สถาบันราชภัฏราชนครินทร์เปลี่ยนเป็น**“มหาวิทยาลัยราชภัฏราชนครินทร์”** ตั้งแต่วันที่ 15 มิถุนายน พ.ศ. 2547 เป็นต้นมาใช้อักษรย่อภาษาไทย “มรร” และใช้ชื่อภาษาอังกฤษ RAJABHAT RAJANAGARINDRA UNIVERSITY ตัวย่อ RRU

**2. การแบ่งส่วนราชการของมหาวิทยาลัยราชภัฏราชนครินทร์**

โดยที่รัฐมนตรีว่าการกระทรวงศึกษาธิการ ออกกฎกระทรวงจัดตั้งส่วนราชการในมหาวิทยาลัยราชภัฏราชนครินทร์ กระทรวงศึกษาธิการ พ.ศ. 2548 ประกาศในราชกิจจานุเบกษา เล่ม 122 ตอนที่ 20 ก เมื่อวันที่ 8 มีนาคม 2548 รองรับความในมาตรา 61 และมาตรา 112 แห่งพระราชบัญญัติมหาวิทยาลัยราชภัฏ พ.ศ. 2547 ให้จัดส่วนราชการในมหาวิทยาลัยราชภัฏราชนครินทร์ดังนี้

1. สำนักงานอธิการบดี

2. คณะครุศาสตร์

3. คณะเทคโนโลยีอุตสาหกรรม

4. คณะมนุษยศาสตร์และสังคมศาสตร์

5. คณะวิทยาการจัดการ

6. คณะวิทยาศาสตร์และเทคโนโลยี

7. สถาบันวิจัยและพัฒนา

8. สำนักวิทยบริการและเทคโนโลยีสารสนเทศ

9. สำนักส่งเสริมวิชาการและงานทะเบียน

10. ศูนย์ศิลปะ วัฒนธรรม และท้องถิ่น

จากนั้นในปี 2550 ได้มีการตราพระราชบัญญัติการบริหารส่วนงานภายในของสถาบันอุดมศึกษา พ.ศ.2550 ขึ้น โดยสภามหาวิทยาลัยราชภัฏราชนครินทร์ประกาศจัดตั้งส่วนงานภายใน 3 หน่วยด้วยกันคือ 1) สถาบันพัฒนาคุณภาพครู 2) บัณฑิตวิทยาลัย และ 3) สถาบันเศรษฐกิจพอเพียง ซึ่งเป็นการดำเนินการตามอำนาจหน้าที่ตามมาตรา 43 อีกทั้งให้มีการบริหารส่วนงานภายในตามข้อบังคับของสภาสถาบัน อุดมศึกษาตามมาตรา 54  ซึ่งในปี 2564 มีการปรับเปลี่ยนสถาบันพัฒนาคุณภาพครู (สพค.) เป็นสถาบันพัฒนาศักยภาพกำลังคนแห่งอนาคต (สพก.) โดยประกาศจัดตั้งเป็นส่วนงานภายในของมหาวิทยาลัย เมื่อวันที่ 4 มกราคม 2564 และในปี 2565 สภามหาวิทยาลัยราชภัฏราชนครินทร์ ประกาศจัดตั้งคณะพยาบาลศาสตร์ เป็นส่วนงานภายใน เมื่อวันที่ 29 มิถุนายน 2565 เพื่อตอบสนองความต้องการของสังคมทั้งในระดับท้องถิ่นและระดับสากล ซึ่งเป็นการดำเนินการตามอำนาจหน้าที่ตามมาตรา 43 และมีการยุบเลิกบัณฑิตวิทยาลัย ซึ่งเป็น-หน่วยงานภายในโดยให้สำนักส่งเสริมวิชาการและงานทะเบียนปฏิบัติหน้าที่ที่เคยเป็นภารกิจของบัณฑิตวิทยาลัย

1 มาตรา 6 ให้รัฐมนตรีว่าการรกระทรวงศึกษาธิการรักษาการตามพระราชบัญญัตินี้ และให้มีอำนาจออกกฎกระทรวง และประกาศเพื่อปฏิบัติตามพระราชบัญญัตินี้

กฎกระทรวงนั้น เมื่อได้ประกาศในราชกิจจานุเบกษาแล้วให้ใช้บังคับได้

2 มาตรา 11 การจัดตั้ง การรวม และการยุบเลิกสำนักงานวิทยาเขต บัณฑิตวิทยาลัย คณะ สถาบัน สำนัก วิทยาลัย ศูนย์ ส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะให้ทำเป็นกฏกระทรวง

การแบ่งส่วนราชการเป็นสำนักงานคณบดี สำนักงานผู้อำนวยการ และกอง ส่วนราชการหรือหน่วยงานที่เรียกชื่ออย่างอื่นที่ฐานะเทียบเท่ากอง ให้ทำเป็นประกาศกระทรวงและประกาศในราชกิจจานุเบกษา

การแบ่งส่วนราชการเป็นงาน ส่วนราชการหรือหน่วยงานที่เรียกชื่อยอย่างอื่นที่มีฐานะเทียบเท่างานให้ทำเป็นประกาศมหาวิทยาลัย

3 มาตรา 4 นอกจากการตั้งส่วนราชการตามกฎหมายว่าด้วยการจัดตั้งสถาบันอุดมศึกษาแล้วเมื่อมีความจำเป็นเพื่อประโยชน์ในการดำเนินภารกิจตามวัตถุประสงค์ของสถาบันอุดมศึกษา สภาสถาบันอุดมศึกษาอาจมีมติให้จัดตั้งส่วนงานภายในที่ดำเนินการจากเงินรายได้ของสถาบันอุดมศึกษาได้ โดยทำเป็นประกาศของสถาบันอุดมศึกษา

เพื่อประโยชน์ในการรักษามาตรฐานและคุณภาพในการจัดตั้งส่วนงานภายใน คณะกรรมการการอุดมศึกษาตามกฎหมายว่าด้วยระเบียบบริหารราชการกระทรวงศึกษาธิการจะกำหนดหลักเกณฑ์หรือเงื่อนไขให้สภาสถาบันอุดมศึกษาต้องปฏิบัติก็ได้

4 มาตรา 5 การบริหารและการดำเนินงานของส่วนงานภายในที่จัดตั้งขึ้นตามมาตรา 4 ให้เป็นไปตามข้อบังคับของสถาบันอุดมศึกษา

ดังนั้นโครงสร้างการบริหารมหาวิทยาลัยราชภัฏราชนครินทร์จึงเป็นไป ตามภาพที่ 1

**สภามหาวิทยาลัย**

**อธิการบดี**

สำนักงานอธิการบดี

สำนักส่งเสริมวิชาการและงานทะเบียน

สำนักวิทยบริการและเทคโนโลยีสารสนเทศ

**สถาบันวิจัยและพัฒนา**

**ศูนย์ศิลปะ วัฒนธรรมและท้องถิ่น**

**สถาบันเศรษฐกิจพอเพียง**

**สถาบันพัฒนาศักยภาพกำลังคนแห่งอนาคต**

**คณะครุศาสตร์**

**คณะมนุษยศาสตร์และสังคมศาสตร์**

**คณะวิทยาศาสตร์และเทคโนโลยี**

**คณะเทคโนโลยีอุตสาหกรรม**

**คณะวิทยาการจัดการ**

**คณะพยาบาลศาสตร์**

**ภาพที่ 1** โครงสร้างมหาวิทยาลัยราชภัฏราชนครินทร์

**3. สถานภาพของมหาวิทยาลัยราชภัฏราชนครินทร์**

**3.1 นักศึกษา**

**จำนวนนักศึกษาทั้งหมด ปีการศึกษา 2563-2567**

(หน่วย : คน)

**ปีการศึกษา 2563** มีนักศึกษา รวม 6,957 คน เป็นนักศึกษาระดับปริญญาตรี 6,764 คน นักศึกษาระดับปริญญาโท 183 คน นักศึกษาระดับปริญญาเอก 10 คน

**ปีการศึกษา 2564** มีนักศึกษารวม 4,779 คน เป็นนักศึกษาระดับปริญญาตรี 4,588 คน นักศึกษาระดับปริญญาโท 182 คน นักศึกษาระดับปริญญาเอก 9 คน

**ปีการศึกษา 2565** มีนักศึกษารวม 4,428 คน เป็นนักศึกษาระดับปริญญาตรี 4,188 คน นักศึกษาระดับปริญญาโท 229 คน นักศึกษาระดับปริญญาเอก 11 คน

**ปีการศึกษา 2566** มีนักศึกษารวม 3,541 คน เป็นนักศึกษาระดับปริญญาตรี 3,327 คน นักศึกษาระดับปริญญาโท 203 คน นักศึกษาระดับปริญญาเอก 11 คน

**ปีการศึกษา 2567** มีนักศึกษารวม 3,670 คน เป็นนักศึกษาระดับปริญญาตรี 3,455 คน นักศึกษาระดับปริญญาโท 205 คน นักศึกษาระดับปริญญาเอก 10 คน

**ภาพที่ 2** จำนวนนักศึกษาทั้งหมด ปีการศึกษา 2563-2567

**แผนการรับนักศึกษา ผู้สมัคร และนักศึกษาที่ผ่านการคัดเลือก (นักศึกษาใหม่) ภาคปกติ**

**ปีการศึกษา 2563-2566**

(หน่วย : คน)

**ปีการศึกษา 2563** แผนการรับนักศึกษา 1,665 คน ผู้สมัครทั้งหมด 1,844 คน และมีผู้ผ่านการคัดเลือกจำนวน 933 คน

**ปีการศึกษา 2564** แผนการรับนักศึกษา 1,600 คน ผู้สมัครทั้งหมด 1,877 คน และมีผู้ผ่านการคัดเลือกจำนวน 954 คน

**ปีการศึกษา 2565** แผนการรับนักศึกษา 1,615 คน ผู้สมัครทั้งหมด 1,784 คน และมีผู้ผ่านการคัดเลือกจำนวน 1,024 คน

**ปีการศึกษา 2566** แผนการรับนักศึกษา 1,660 คน ผู้สมัครทั้งหมด 1,987 คน และมีผู้ผ่านการคัดเลือกจำนวน 1,008 คน

**ภาพที่ 3** แผนการรับนักศึกษา ผู้สมัคร และนักศึกษาที่ผ่านการคัดเลือก (นักศึกษาใหม่) ภาคปกติ

**3.2 นักศึกษาสำเร็จการศึกษา**

**จำนวนนักศึกษาสำเร็จการศึกษา ปีการศึกษา 2563-2566**

(หน่วย : คน)

**ปีการศึกษา 2563** จำนวนนักศึกษาสำเร็จการศึกษาทั้งหมด

มีจำนวน 1,398 คน เป็นนักศึกษาระดับปริญญาตรี 1,371 คน

นักศึกษาระดับปริญญาโท 24 คน นักศึกษาระดับปริญญาเอก 3 คน

**ปีการศึกษา 2564** จำนวนนักศึกษาสำเร็จการศึกษาทั้งหมด

มีจำนวน 1,584 คน เป็นนักศึกษาระดับปริญญาตรี 1,555 คน

นักศึกษาระดับปริญญาโท 26 คน นักศึกษาระดับปริญญาเอก 3 คน

**ปีการศึกษา 2565** จำนวนนักศึกษาสำเร็จการศึกษาทั้งหมด

มีจำนวน 1,264 คน เป็นนักศึกษาระดับปริญญาตรี 1,224 คน

นักศึกษาระดับปริญญาโท 36 คน นักศึกษาระดับปริญญาเอก 4 คน

**ปีการศึกษา 2566** จำนวนนักศึกษาสำเร็จการศึกษาทั้งหมด

มีจำนวน 1,414 คน เป็นนักศึกษาระดับปริญญาตรี 1,374 คน

นักศึกษาระดับปริญญาโท 35 คน นักศึกษาระดับปริญญาเอก 5 คน

**ภาพที่ 4** จำนวนนักศึกษาสำเร็จการศึกษาปีการศึกษา 2563-2566

**3.3 การมีงานทำของบัณฑิต**

**การมีงานทำของบัณฑิต ปีการศึกษา 2563-2565**

(หน่วย : ร้อยละ)

**ปีการศึกษา 2563**

การมีงานทำของบัณฑิตคิดเป็นร้อยละ 88.80

**ปีการศึกษา 2564**

การมีงานทำของบัณฑิตคิดเป็นร้อยละ 84.12

**ปีการศึกษา 2565**

การมีงานทำของบัณฑิตคิดเป็นร้อยละ 85.65

**ภาพที่ 5** การมีงานทำของบัณฑิต ปีการศึกษา 2563-2565

**3.4 ความพึงพอใจของผู้ใช้บัณฑิต**

**ความพึงพอใจของผู้ใช้บัณฑิต ปีการศึกษา 2563-2565**

(หน่วย : ร้อยละ)

**ปีการศึกษา 2563**

ความพึงพอใจของผู้ใช้บัณฑิต คิดเป็นร้อยละ 88.27

**ปีการศึกษา 2564**

ความพึงพอใจของผู้ใช้บัณฑิต คิดเป็นร้อยละ 89.45

**ปีการศึกษา 2565**

ความพึงพอใจของผู้ใช้บัณฑิต คิดเป็นร้อยละ 89.00

**ภาพที่ 6** ความพึงพอใจของผู้ใช้บัณฑิต ปีการศึกษา 2563-2565

**3.5 หลักสูตร**

จำนวนหลักสูตร ปีการศึกษา 2563-2567

**ปีการศึกษา 2563** จำนวนหลักสูตรที่เปิดสอน 52 หลักสูตร

**ปีการศึกษา 2564** จำนวนหลักสูตรที่เปิดสอน 53 หลักสูตร

**ปีการศึกษา 2565** จำนวนหลักสูตรที่เปิดสอน 51 หลักสูตร

**ปีการศึกษา 2566** จำนวนหลักสูตรที่เปิดสอน 52 หลักสูตร

**ปีการศึกษา 2567** จำนวนหลักสูตรที่เปิดสอน 52 หลักสูตร

**ภาพที่ 7** จำนวนหลักสูตร ปีการศึกษา 2563-2567

ปีการศึกษา 2567 มหาวิทยาลัยราชภัฏราชนครินทร์มีหลักสูตรทั้งหมด 52 หลักสูตร จำแนกเป็นหลักสูตรระดับปริญญาตรี จำนวน 44 หลักสูตร ระดับบัณฑิตศึกษา จำนวน 7 หลักสูตร แบ่งเป็นหลักสูตรระดับปริญญาเอก จำนวน 1 หลักสูตร ระดับปริญญาโท จำนวน 5 หลักสูตร ระดับประกาศนียบัตรบัณฑิต จำนวน 1 หลักสูตร

**ภาพที่ 8** จำนวนหลักสูตร ปีการศึกษา 2567 จำแนกตามระดับการศึกษา

3.6 การประเมินคุณภาพการศึกษาระดับหลักสูตร

การประเมินคุณภาพการศึกษาระดับหลักสูตร ปีการศึกษา **2563-2565**

(หน่วย : หลักสูตร)

**ปีการศึกษา 2563** มีหลักสูตรทั้งหมด 52 หลักสูตร และทุกหลักสูตรผ่านการประเมินทั้งหมด

**ปีการศึกษา 2564** มีหลักสูตรทั้งหมด 53 หลักสูตร โดยผ่านการประเมิน 52 หลักสูตร และไม่ผ่านการประเมิน 1 หลักสูตร (เนื่องจากจำนวนอาจารย์ผู้รับผิดชอบหลักสูตรไม่ครบตามเกณฑ์ที่กำหนด)

**ปีการศึกษา 2565** มีหลักสูตรทั้งหมด 51 หลักสูตร และทุกหลักสูตรผ่านการประเมินทั้งหมด

ภาพที่ 9 **การประเมินคุณภาพการศึกษาระดับหลักสูตร ปีการศึกษา** 2563-2565

**3.7 คุณภาพบัณฑิตตามกรอบมาตรฐานคุณวุฒิระดับอุดมศึกษาแห่งชาติ**

**คุณภาพบัณฑิตตามกรอบมาตรฐานคุณวุฒิระดับอุดมศึกษาแห่งชาติ ปีการศึกษา 2563-2565**

(หน่วย : หลักสูตร)

**ปีการศึกษา 2563** การประเมินคุณภาพ ของหลักสูตร จำนวนทั้งสิ้น 44 หลักสูตร พบว่า หลักสูตรที่อยู่ในระดับดีมาก 39 หลักสูตร ระดับดี 3 หลักสูตร ระดับปานกลาง 1 หลักสูตร และระดับน้อย 1 หลักสูตร

**ปีการศึกษา 2564** การประเมินคุณภาพของหลักสูตร จำนวนทั้งสิ้น 37 หลักสูตร พบว่า หลักสูตรที่อยู่ในระดับดีมาก 34 หลักสูตร ระดับดี 3 หลักสูตร และมีหลักสูตรที่ไม่ได้มาตรฐาน 2 หลักสูตร เนื่องจากจำนวนผู้ใช้บัณฑิตตอบแบบสอบถามไม่เป็นไปตามเกณฑ์

**ปีการศึกษา 2565** การประเมินคุณภาพของหลักสูตร จำนวนทั้งสิ้น 44 หลักสูตร พบว่า หลักสูตรที่อยู่ในระดับดีมาก 44 หลักสูตร และระดับดี 3 หลักสูตร

**ภาพที่ 10** คุณภาพบัณฑิตตามกรอบมาตรฐานคุณวุฒิระดับอุดมศึกษาแห่งชาติ ปีการศึกษา 2563-2565

**3.8 งบประมาณ**

**งบประมาณแผ่นดิน และงบประมาณเงินรายได้ ปีงบประมาณ พ.ศ. 2563-2567**

(หน่วย : ล้านบาท)

**ปีงบประมาณ 2563** มีงบประมาณทั้งสิ้น 566 ล้านบาท จำแนกเป็นงบประมาณแผ่นดิน 422 ล้านบาท และงบประมาณเงินรายได้ 144 ล้านบาท

**ปีงบประมาณ 2564** มีงบประมาณทั้งสิ้น 505 ล้านบาท จำแนกเป็นงบประมาณแผ่นดิน 394 ล้านบาท และงบประมาณเงินรายได้ 111 ล้านบาท

**ปีงบประมาณ 2565** มีงบประมาณทั้งสิ้น 488 ล้านบาท จำแนกเป็นงบประมาณแผ่นดิน 380 ล้านบาท และงบประมาณเงินรายได้ 108 ล้านบาท

**ปีงบประมาณ 2566** มีงบประมาณทั้งสิ้น 492 ล้านบาท จำแนกเป็นงบประมาณแผ่นดิน 390 ล้านบาท และงบประมาณเงินรายได้ 102 ล้านบาท

**ปีงบประมาณ 2567** มีงบประมาณทั้งสิ้น 492 ล้านบาท จำแนกเป็นงบประมาณแผ่นดิน 386 ล้านบาท และงบประมาณเงินรายได้ 106 ล้านบาท

**ภาพที่ 11** งบประมาณแผ่นดิน และงบประมาณเงินรายได้ ปีงบประมาณ พ.ศ. 2563-2567

**การเบิกจ่ายงบประมาณแผ่นดิน และงบประมาณเงินรายได้ ปีงบประมาณ พ.ศ. 2563-2566**

(หน่วย : ร้อยละ)

**ปีงบประมาณ 2563** มีการเบิกจ่ายงบประมาณแผ่นดินคิดเป็นร้อยละ 79.44 และเบิกจ่ายงบประมาณเงินรายได้ คิดเป็นร้อยละ 82.58

**ปีงบประมาณ 2564** มีการเบิกจ่ายงบประมาณแผ่นดินคิดเป็นร้อยละ 76.54 และเบิกจ่ายงบประมาณเงินรายได้ คิดเป็นร้อยละ 83.58

**ปีงบประมาณ 2565** มีการเบิกจ่ายงบประมาณแผ่นดินคิดเป็นร้อยละ 73.55 และเบิกจ่ายงบประมาณเงินรายได้ คิดเป็นร้อยละ 77.54

**ปีงบประมาณ 2566** มีการเบิกจ่ายงบประมาณแผ่นดินคิดเป็นร้อยละ 79.83 และเบิกจ่ายงบประมาณเงินรายได้ คิดเป็นร้อยละ 85.89

**ภาพที่ 12** การเบิกจ่ายงบประมาณแผ่นดิน และงบประมาณเงินรายได้ ปีงบประมาณ พ.ศ. 2563-2566

**3.9 บุคลากร**

**บุคลากรสายวิชาการ และสายสนับสนุน ประจำปีงบประมาณ พ.ศ. 2567**

(หน่วย : ร้อยละ)

**ปีงบประมาณ 2567**

บุคลากรสายวิชาการ คิดเป็นร้อยละ 47.41

บุคลากรสายสนับสนุน คิดเป็นร้อยละ 52.59

**ภาพที่ 13** บุคลากรสายวิชาการ และสายสนับสนุน ประจำปีงบประมาณ พ.ศ. 2567

**บุคลากรสายวิชาการ และสายสนับสนุน ประจำปีงบประมาณ พ.ศ. 2567**

**จำแนกตามประเภทบุคลากร**

(หน่วย : คน)

**ปีงบประมาณ 2567**

มหาวิทยาลัยราชภัฏราชนครินทร์มีบุคลากรจำนวนทั้งสิ้น 713 คน แบ่งเป็นบุคลากรสายวิชาการ 338 คน สายสนับสนุน 375 คน

**ภาพที่ 14** บุคลากรสายวิชาการ และสายสนับสนุน ประจำปีงบประมาณ พ.ศ. 2567

จำแนกตามประเภทบุคลากร

**บุคลากรสายวิชาการ ประจำปีงบประมาณ พ.ศ. 2567 จำแนกตามตำแหน่งทางวิชาการ**

**ปีงบประมาณ 2567**

บุคลากรสายวิชาการของมหาวิทยาลัยราชภัฏราชนครินทร์ รวม 338 คน จำแนกตามตำแหน่งทางวิชาการ ได้ดังนี้

รองศาสตราจารย์ จำนวน 12 คน คิดเป็นร้อยละ 3.55

ผู้ช่วยศาสตราจารย์ จำนวน 81 คน คิดเป็นร้อยละ 23.96

และอาจารย์ 245 คน คิดเป็นร้อยละ 72.49

**ภาพที่ 15** บุคลากรสายวิชาการ ประจำปีงบประมาณ พ.ศ. 2567 จำแนกตามตำแหน่งทางวิชาการ

**บุคลากรสายวิชาการ ประจำปีงบประมาณ พ.ศ. 2567 จำแนกตามคุณวุฒิ**

**ปีงบประมาณ 2567**

บุคลากรสายวิชาการของมหาวิทยาลัย ราชภัฏราชนครินทร์ รวม 338 คน จำแนกตามคุณวุฒิ ได้ดังนี้

ระดับปริญญาเอก จำนวน 121 คน คิดเป็นร้อยละ 35.80 ระดับปริญญาโท จำนวน 168 คน คิดเป็นร้อยละ 49.70

และระดับปริญญาตรี จำนวน 49 คน คิดเป็นร้อยละ 14.50

**ภาพที่ 16** บุคลากรสายวิชาการ ประจำปีงบประมาณ พ.ศ. 2567 จำแนกตามคุณวุฒิ

**3.10 ผลการประเมินคุณธรรมและความโปร่งใส**

**ผลการประเมินคุณธรรมและความโปร่งใสในการดำเนินงานของมหาวิทยาลัย (ITA)**

**ปีงบประมาณ 2563-2566**

(หน่วย : ร้อยละ)

มหาวิทยาลัยราชภัฏราชนครินทร์ มีผลการประเมินคุณธรรมและความโปร่งใสในการดำเนินงาน ดังนี้

**ปีงบประมาณ 2563** ระดับคะแนนเท่ากับ 72.35 คะแนน

**ปีงบประมาณ 2564** ระดับคะแนน เท่ากับ 73.59 คะแนน

**ปีงบประมาณ 2565** เท่ากับ 80.42 คะแนน

**ปีงบประมาณ 2566** เท่ากับ 79.36 คะแนน

**ภาพที่ 17** ผลการประเมินคุณธรรมและความโปร่งใสในการดำเนินงานของมหาวิทยาลัย (ITA)

ปีงบประมาณ 2563-2566

**4. การวิเคราะห์ปัจจัยภายในและภายนอก**

การวิเคราะห์ปัจจัยภายในและภายนอก ใช้หลักการวิเคราะห์บนพื้นฐานของข้อมูลที่ได้จากการประเมินตนเอง และโดยองค์กรต่าง ๆ เช่นจุดเด่น และโอกาสในการพัฒนา รายงานการตรวจประเมินคุณภาพการศึกษา ข้อเสนอแนะเพื่อการพัฒนามหาวิทยาลัย วิเคราะห์ทิศทาง และสถานการณ์ที่เปลี่ยนแปลง

**ผลการวิเคราะห์สภาพแวดล้อม และศักยภาพปัจจุบันของมหาวิทยาลัยราชภัฏราชนครินทร์**

**สภาพแวดล้อมภายใน**

**จุดแข็ง**

1. มีชื่อเสียงในการผลิต พัฒนาครู และบุคลากรทางการศึกษา

2. มีเครือข่ายความร่วมมือกับชุมชน ท้องถิ่น ส่วนราชการ ทำให้สามารถดำเนินงานตอบโจทย์

และเกิดความเข้มแข็ง

3. มีการดำเนินงานตามยุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี ในการนำองค์ความรู้สู่การพัฒนาท้องถิ่นอย่างยั่งยืน

4. บุคลากรมีศักยภาพ มีความเชี่ยวชาญในแต่ละศาสตร์ และมีทักษะการทำงานเชิงพื้นที่

5. มีหน่วยงานที่ส่งเสริมการทำนุบำรุงศิลปะ วัฒนธรรม และท้องถิ่นที่สร้างผลงานเป็นที่ยอมรับ

6. มีอาคารสถานที่ และครุภัณฑ์ที่สามารถก่อให้เกิดรายได้

7. มีที่ตั้งอยู่ในเขตพื้นที่เศรษฐกิจพิเศษภาคตะวันออกนิคมอุตสาหกรรม เกษตรกรรม

ท่องเที่ยวและเป็นจุดเชื่อมต่อของอาเซียน

**จุดอ่อน**

1. อาจารย์มีตำแหน่งทางวิชาการน้อยกว่าเกณฑ์ที่กำหนด

2. ได้รับงบประมาณแผ่นดินไม่เพียงพอและงบประมาณเงินรายได้จากค่าธรรมเนียมนักศึกษาลดลง ส่งผลให้การบริหารจัดการของมหาวิทยาลัย และหน่วยงานภายในขาดความคล่องตัว

3. การพัฒนาหลักสูตรใหม่ที่ทันสมัย และตอบสนองความต้องการของชุมชนท้องถิ่นมีจำนวนน้อย

4. ขาดการประชาสัมพันธ์การรับนักศึกษาแบบมืออาชีพ เครือข่ายครูแนะแนวในโรงเรียนรัฐบาลและเอกชนมีจำนวนน้อย

5. การบริหารจัดการทรัพยากรที่มีอยู่ไม่คุ้มค่า

6. แผนกลยุทธ์ทางการเงินขาดการขับเคลื่อนสู่การปฏิบัติ

7. ระบบเทคโนโลยีสารสนเทศยังไม่เชื่อมโยงทุกระบบ

**สภาพแวดล้อมภายนอก**

**โอกาส**

1. มียุทธศาสตร์มหาวิทยาลัยราชภัฏเพื่อการพัฒนาท้องถิ่น ระยะ 20 ปี ที่ตอบสนองพระบรม ราโชบายในการสนับสนุนการศึกษาของมหาวิทยาลัยราชภัฏ รวมถึงการพัฒนาท้องถิ่น

2. มียุทธศาสตร์ชาติ 20 ปี ที่เป็นโอกาสด้านการท่องเที่ยวเชิงวัฒนธรรมการเกษตรสิ่งแวดล้อมและเพิ่มการผลิตบัณฑิตสายวิทยาศาสตร์และเทคโนโลยีและการผลิตบัณฑิตตรงกับความต้องการของสถานประกอบการ

3. การเปิดประชาคมอาเซียนทำให้มีโอกาสในการจัดการศึกษาแบบ Double Degree Program , GE online, การสะสมหน่วยกิต (Credit Bank), การทำหลักสูตรระยะสั้น และความร่วมมือด้านการวิจัย

4. จังหวัดและส่วนราชการเป็นพลังในการขับเคลื่อนการทำงานของมหาวิทยาลัยในการสนับสนุนงบประมาณและกิจกรรมอย่างต่อเนื่อง

5. จังหวัดฉะเชิงเทรามีทุนทางวัฒนธรรมที่เป็นฐานข้อมูลในการพัฒนาท้องถิ่น และได้รับการคัดเลือกให้เป็นเมืองแห่งการเรียนรู้

6. มีพื้นที่ และแหล่งทรัพยากรที่เอื้อต่อการพัฒนาท้องถิ่นตามเป้าหมายของมหาวิทยาลัยอย่างหลากหลายตามศาสตร์ต่าง ๆ

7. ยุทธศาสตร์ชาติให้ความสำคัญกับการพัฒนาผู้สูงอายุ และท้องถิ่นมีกลุ่มนโยบายที่เตรียมพร้อมการเข้าสู่สังคมผู้สูงอายุ

**ภาวะคุกคาม**

1. การเปลี่ยนแปลงโครงสร้างประชากรส่งผลให้ประชากรในวัยเรียนลดลง ส่งผลให้มีคู่แข่งทางการศึกษาในพื้นที่ทั้งจากภาครัฐและเอกชนสูงขึ้น

2. ค่านิยมการศึกษาต่อในสายอาชีพ และเลือกเข้าเรียนในมหาวิทยาลัยที่มีชื่อเสียง ส่งผลให้มีจำนวนนักศึกษาลดลง

3. รัฐบาลสนับสนุนงบประมาณด้านการผลิตบัณฑิตสายวิทยาศาสตร์ สูงกว่าบัณฑิตด้านสังคมศาสตร์

4. มติคณะรัฐมนตรีเห็นชอบให้สถาบันอุดมศึกษาที่มีชื่อเสียงในต่างประเทศสามารถจัดการศึกษาในเขตเศรษฐกิจพิเศษภาคตะวันออกได้

**5. นโยบายการบริหารมหาวิทยาลัยราชภัฏราชนครินทร์ของอธิการบดี**

**(รองศาสตราจารย์ ดร.ดวงพร ภู่ผะกา)**

การจัดทำแผนยุทธศาสตร์มหาวิทยาลัยราชภัฏราชนครินทร์ระยะ 5 ปี พ.ศ. 2564-2568 (ทบทวนปี พ.ศ. 2567-2570) อยู่ในช่วงการดำรงตำแหน่งของรองศาสตราจารย์ ดร.ดวงพร ภู่ผะกา อธิการบดี ซึ่งมีนโยบายการบริหารเพื่อขับเคลื่อนการดำเนินงานให้บรรลุผลสำเร็จตามเป้าหมายของมหาวิทยาลัยจึงมีนโยบาย (Policy) ไว้ดังนี้

**1. ด้านการผลิตบัณฑิต**

1.1 คณะจำเป็นต้องปรับทิศทาง (Reprofile) หลักสูตรและการจัดการเรียนรู้ให้ตอบสนองต่อเป้าหมายและนโยบาย Thailand 4.0 แผนยุทธศาสตร์การพัฒนาประเทศไทย 20 ปี แผน ยุทธศาสตร์ 5 จังหวัดในพื้นที่และของจังหวัดฉะเชิงเทรา

1.2 รูปแบบการจัดการเรียนการสอนต้องมีความทันสมัย ยืดหยุ่น ผสมผสานกับ F2F & WIL-based) และยึดหลักคุณภาพผลผลิตของมหาวิทยาลัย Quality First!

1.3 ปรับแผนการจัดการเรียนการสอนทั้งระบบ ให้นักศึกษาสำเร็จการศึกษาไม่เกิน 3.5 ปี ที่ต้องบูรณาการเข้ากับการวิจัยพัฒนา การให้บริการทางวิชาการและการส่งเสริมทำนุศิลปวัฒนธรรม

1.4 ปรับปรุงพัฒนาและจัดสรรสื่อ อุปกรณ์ ทรัพยากรและสิ่งอำนวยความสะดวกที่ทันสมัยและเอื้อต่อการเรียนรู้และการปฏิบัติงาน

1.5 หลักสูตรและการสอนบูรณาการเข้าการเรียนรู้ การให้บริการทางวิชาการและการส่งเสริมทำนุศิลปวัฒนธรรม ด้วยการอาศัยความร่วมมือและภาคีกับท้องถิ่นและพื้นที่ (Networking and Partnership)

**2. ด้านการวิจัย**

2.1 ปรับรื้อระบบการบริหารจัดการ การพัฒนา ส่งเสริมและสนับสนุนการวิจัยและการสร้างนวัตกรรม

2.2 รูปแบบการวิจัยพื้นฐาน ประยุกต์และเชิงนโยบาย ที่ต้องเน้นการวิจัยเชิงพื้นที่ (Area-based and/or Community-based Research) การวิจัยเชิงปฏิบัติ (Action Research) ที่ได้มาตรฐานระดับนานาชาติ ใช้ในการแก้ปัญหาเชิงพื้นที่และเชิงพาณิชย์

2.3 การวิจัยเน้นให้บูรณาการเข้าการจัดการเรียนรู้ การให้บริการทางวิชาการและการส่งเริมทำนุศิลปวัฒนธรรม สู่การสร้างนวัตกรรม มูลค่าเพิ่มและการสร้างสรรค์ (Value Creation)

2.4 มีระบบและกลไกการสร้างเครือข่ายและพันธมิตรการวิจัย พัฒนาและสร้างนวัตกรรมกับสถานประกอบการและสถานศึกษาทั้งในและต่างประเทศ

2.5 ทุกหน่วยงานระดมทุนการวิจัยจากแหล่งทุนภายนอกเข้ามหาวิทยาลัย คณะและหน่วยงาน

**3. ด้านบริการทางวิชาการ ศิลปวัฒนธรรมและภูมิปัญญาท้องถิ่น**

3.1 ผลงานจากการเรียนการสอนและการวิจัยพัฒนา ให้สู่การพัฒนาท้องถิ่นและพื้นที่

3.2 เร่งรัดการจัดการเพื่อการระดมทุนและการหารายได้จากการเรียนการสอน การวิจัย การให้บริการทางวิชาการและศิลปวัฒนธรรม

3.3 ส่งเสริม พัฒนา ทำนุบำรุงศิลปวัฒนธรรมและภูมิปัญญาท้องถิ่นและพื้นที่ บริการเชิงสร้างสรรค์และการเพิ่มมูลค่า (Value-added) รวมทั้งยกระดับศิลปวัฒนธรรมและภูมิปัญญาท้องถิ่นและพื้นที่เข้าสู่การจัดทำหลักสูตร การเรียนการสอนและการวิจัย

**4. ด้านบริหารจัดการมหาวิทยาลัย**

4.1 ปรับรื้อ (Reinventing) โครงสร้าง ระบบการบริหารจัดการทรัพยากร (Resources) และการให้บริการ (คน เงิน งาน อาคารสถานที่ โครงสร้างพื้นฐาน สิ่งอำนวยความสะดวก) ให้ทันสมัย เอื้อต่อการทำงาน มีความคล่องตัว รวดเร็ว โปร่งใสและเป็นธรรม หรือ Small is a beautiful university!

4.2 บริหารจัดการองค์กร ด้วยระบบการจัดการคุณภาพ (Quality Management System) รูปแบบ SIPPO และเกณฑ์การบริหารจัดการศึกษาเป็นเลิศ (Educational Criteria for Performance Excellence: EdPEx) สกอ. เพื่อให้มหาวิทยาลัย สู่การรับรองคุณภาพมาตรฐาน ISO:9000s, ISO:14000, EdPx และได้รับรอง ASEAN Standard Certified.

4.3 พัฒนามหาวิทยาลัยและสภาพแวดล้อม เข้าสู่ Green, Clean & e-University